**SZÁNTÓD KÖZSÉG ÖNKORMÁNYZATÁNAK**

**15/2004.(IV.30.) SZÁMÚ RENDELETE**

**SZÁNTÓD KÖZSÉG CÍMERÉNEK, ZÁSZLAJÁNAK MEGÁLLAPÍTÁSÁRÓL ÉS HASZNÁLATÁNAK SZABÁLYOZÁSÁRÓL**

Szántód Község Önkormányzatának Képviselő-testülete az 1990.évi LXV.törvény l.§ (6) bekezdés a./pontjában biztosított jogkörében a település jelképeiről és azok használatáról az alábbi rendelkezést alkotja:

### Az önkormányzat jelképei

**1.§**

Az önkormányzat jelképei mint a település múltjára utaló, díszítő szimbólumok: a címer és a zászló.

### A község címerének leírása, használatának köre és szabályai

**2.§**

(1) A címer leírása:

Négy almezőre osztott csücsköstalpú domborpajzs.

A jobb felső (I.) almezőben zölddel és ezüsttel hasított almezőben az alapszínnel ellenkező színű ezüst-zöld fa.

A bal felső (II.) almezőben kék alapon három ezüst sátor.

Jobb alsó (III.) almezőben kék alapon három ezüst hal.

A bal alsó (IV.) almezőben Árpád-vágásokra (sávokra) helyezett fekete horgony.

Fehér színű szívpajzsban Szent Kristóf szobra.

(2) A címer rajzát a rendelet melléklete tartalmazza.

**3.§**

1. A község címere a település történelmi múltjára és mai jellegzetességére utaló jelkép, a Magyar Köztársaság címerét nem helyettesítheti.
2. A Szántód község címerét kizárólag az e rendeletben szabályozott módon – díszítő és utaló jelképként lehet használni.
3. A község címerét, mint díszítő és utaló jelképet használni lehet:

a./ a községháza falán, tanácskozótermeiben, a polgármester és a jegyző hivatalos

helyiségeiben,

b./ az önkormányzat meghívóin,

c./ a község önkormányzatának, tisztségviselőinek, a Képviselő-testület felhívásain, hir-

detményein, egyéb plakátjain, programjain, tervein, önkormányzati és nem önkor-

mányzati szervekkel kötött megállapodásokon és szerződéseken,

d./ az önkormányzat és szervei által megjelentetett, község történetével, életével,

fejlődésével foglalkozó kiadványokon,

e./ az önkormányzat által alapított díszokleveleken, emléklapokon, jelvényeken,

f./ az önkormányzat által szervezett ünnepségeken, rendezvényeken,

g./ önkormányzat által nemzetközi kapcsolatokban és idegenforgalmi propagandában,

h./ az önkormányzat tisztségviselői által az önkormányzat megbízásából eredő tevékeny-

ségük során használt levélpapíron, névjegykártyákon,

i./ az önkormányzat által a község kiemelkedő rendezvényein átadott, jelentősebb

kulturális és sporteredmények emléklapjain , jelvényein, érmein,

j./ díszítőelemként középületeken,

k./ az önkormányzat által, a községet, annak életét reprezentáló megyei, országos,

nemzetközi eseményeken való részvétel során.

l./ a községbe vezető utak mellett, a közigazgatási határnál lévő táblán,

m./ a község zászlaján és lobogóján.

1. Az önkormányzat címerének használatát kérelemre a 3.§.(3) bekezdésében meghatározottakon kívül más jogi személy számára az általa készített kiadványokon, vagy jellegzetes termékeken a polgármester javaslata alapján a képviselő-testület engedélyezi. Engedély esetenkénti felhasználásra vagy huzamosabb időtartamra egyaránt adható.
2. A címer használatáért kereskedelmi vagy reklámcélú felhasználása esetén gyártási és forgalmazási díjat kell fizetni. A díj mértékét a polgármester javaslata alapján a képviselő-testület állapítja meg.
3. A díj megállapítása történhet egy összegben, évi átalány formájában, vagy az elért árbevétel arányában.

**4.§**

1. A községi címer előállítására, használatára, illetőleg forgalomba hozatalának engedélyezésére vonatkozó kérelmeknek tartalmazniuk kell:

* a kérelmező megnevezését (nevét),címét,
* a címer előállításának, felhasználásának célját, módját, előállításának anyagát,
* az előállítás esetén az előállítandó mennyiséget,
* a terjesztés, illetőleg forgalomba hozatal módját,
* a címer használatának időtartamát,
* a címerrel díszített tárgy mintapéldányát (rajzát)
* a címer felhasználásáért felelős személy megnevezését.

1. A címer előállítására, használatára, illetőleg forgalomba hozatalára vonatkozó engedélynek tartalmaznia kell:

* az engedélyes megnevezését és címét,
* az előállítás anyagát, az engedélyezett felhasználás céljának megjelölését,
* a felhasználás idejét, illetőleg az érvényesség időtartamát,
* a terjesztés, a forgalomba hozatal módjára, mennyiségére vonatkozó esetleges kikötéseket,
* a felhasználással kapcsolatos esetleges egyéb kikötéseket
* a címer felhasználásáért felelős személyt,
* amennyiben a címer használatáért díjat kell fizetni, a díj összegét.

1. A címer alapján jelvény (kitűző) és matrica is készíttethető.
2. A kiadott engedélyekről a hivatalnyilvántartást vezet.
3. Indokolt esetben a kiadott engedélyt a polgármester visszavonhatja.
4. [[1]](#footnote-1)A képviselőtestület döntése ellen a határozat kézhezvételétől számított 30 napon belül kereseti kérelemmel a megyei bíróságnál pert lehet indítani a határozat felülvizsgálata iránt.
5. A címerhasználat engedélyezése ügyében, ellenérdekű ügyfél hiányában, a kérelemnek helyt adó határozat egyszerűsített formában meghozható.

**5.§**

1. A községi címert kizárólag hiteles alakban (az ábrázolás hűségének, méretarányainak, színek betartásával) szabad ábrázolni.
2. Amennyiben nincs lehetőség a község címerének eredeti színben való ábrázolására, akkor az csak a hordozó tárgy anyagának (fém, fa, bőr, kerámia, stb.) színében, de a heraldika általános szabályainak megtartásával történhet,nyomdai úton való előállítása esetén pedig egy színben is felhasználható.
3. A címert csak oly mértékig szabad kicsinyíteni, hogy az ne sértse a hiteles ábrázolást.
4. A nyomdai úton való előállítás esetén a címer egy színben is felhasználható.

**A község zászlajának leírása és használata**

**6.§.**

A község zászlójának leírása: balharánt osztott, a jobb oldali almező kék, a baloldali zöld.

**7.§**

A zászló használata:

a./ nemzeti ünnepek alkalmával,

b./ a Képviselő-testület ülésein és más jelentősebb helyi események alkalmával,

c./ megkülönböztetésül több település részvételével tartott rendezvényeken,

d./ a község belföldi és külföldi kapcsolataiban, emlék- és cserezászlóként,

**8.§**

A zászló használatának módjára vonatkozóan a 4.§-ban és az 5.§-ban foglaltakat kell értelemszerűen alkalmazni.

### Záró rendelkezések

**[[2]](#footnote-2)9.§**

**10.§**

A polgármester a címer és zászlóhasználati engedélyt visszavonhatja, ha az engedélyes a 10.§ (1) bekezdésében foglalt szabálysértést elkövette, illetve az engedélyes a címer és zászló használatára egyéb okból méltatlanná válik.

**11.§**

1. E rendelet a kihirdetése napján lép hatályba, egyidejűleg hatályát veszti a Szántód Község Képviselő-testületének a Szántód Község címerének, zászlajának megállapításáról és használatának szabályozásáról szóló 5/2000. (V.15.) és a 8/1999.(IV.15.) számú rendeletekkel módosított 9/1997.(IX.20.) számú rendelete.
2. A rendelet kihirdetéséről a jegyző gondoskodik.

**12.§[[3]](#footnote-3)**

E rendelet a belső piaci szolgáltatásokról szóló, az Európai Parlament és a Tanács 2006/123/EK irányelvnek való megfelelést szolgálja.

Szántód, 2012.május 22.

Dr.Kiss Pál

címzetes főjegyző

1. Beiktatta: a 13/2005.(XI.27.) számú rendelet 1.§-a. Hatályos: 2005.november 1-től. [↑](#footnote-ref-1)
2. Hatályon kívül helyezte a 6/2012.(V.29.) önkormányzati rendelet 3.§-a. Hatályos 2012.május 30.napjától. [↑](#footnote-ref-2)
3. Kiegészítette: a 10/2009.(X.13.)számú rendelet 2.§-a. Hatályos: 2009.október 13-tól [↑](#footnote-ref-3)